ওয়ালটন ফ্রিজ কিনে মিলিয়নিয়ার হলেন মাদ্রাসা শিক্ষক আমিনুল
ওয়ালটনের ‘ডিজিটাল ক্যাম্পেইন সিজন-২০’ এ ফ্রিজ কিনে এবার ১০ লাখ টাকা পেয়েছেন রাজশাহীর মাদ্রাসা শিক্ষক আমিনুল ইসলাম।এ নিয়ে ওয়ালটনের পণ্য কিনে সারাদেশে ৩৩ জন গ্রাহক মিলিয়নিয়ার হলেন বলে এক সংবাদ বিজ্ঞপ্তিতে জানানো হয়েছে।ওয়ালটন জানিয়েছে, গত ২৪ মার্চ রাজশাহীর তানোরের ‘তছলিমা ইলেকট্রনিক্স’ থেকে ৩২ হাজার ৫৯০ টাকা দিয়ে ১৬৩ লিটারের একটি ফ্রিজ কেনেন আমিনুল ইসলাম। ফ্রিজটি কেনার পর তার নাম, মোবাইল নম্বর এবং ফ্রিজের মডেল নম্বর ডিজিটাল রেজিস্ট্রেশন করা হয়।
ফ্রিজ নিয়ে বাড়ি যাওয়ার আগেই তার মোবাইলে ওয়ালটনের কাছ থেকে একটি মেসেজ, যেটি খুলে দেখতে পান তিনি ১০ লাখ টাকা পেয়েছেন।বৃহস্পতিবার তানোর পাইলট উচ্চ বিদ্যালয় মাঠে আয়োজিত এক অনুষ্ঠানে আমিনুল ইসলামের হাতে ১০ লাখ টাকার চেক তুলে দেন অভিনেতা আমিন খান ও মিশা সওদাগর।মাদ্রাসা শিক্ষক আমিনুল ইসলামের গ্রামের বাড়ি নওগাঁর মান্দা উপজেলার খাগড়ায়। তিনি রাজশাহী কলেজ থেকে গণিতে স্নাতকোত্তর শেষ করে বর্তমানে শহরের আম চত্বর এলাকার আল-মারকাযুল ইসলামি আসসালাফি মাদ্রাসায় শিক্ষকতা করছেন।
অনুষ্ঠানে আমিনুল ইসলাম বলেন, “ওয়ালটনের একটি ফ্রিজ কিনে যে ১০ লাখ টাকা পাবো তা কল্পনাও করিনি। ওয়ালটনের কাছে আমি চিরকৃতজ্ঞ। ওয়ালটন থেকে প্রাপ্ত টাকায় অসুস্থ বাবা-মায়ের চিকিৎসা করাব এবং অবশিষ্ট টাকা আমার অনাগত সন্তানের ভবিষ্যতের জন্য সঞ্চয় করে রাখব।”অনুষ্ঠানে উপস্থিত ছিলেন তানোর থানার ওসি আব্দুর রহিম, ওয়ালটন ডিস্ট্রিবিউটর নেটওয়ার্কের ডিভিশনাল সেলস ম্যানেজার মিজানুর রহমান, রিজিওনাল সেলস ম্যানেজার আসাদুজ্জামানএবং ওয়ালটনের ডিস্ট্রিবিউটর শোরুম ‘তছলিমা ইলেকট্রনিক্স’র স্বত্বাধিকারী শহিদুল ইসলাম।

“এ টাকায় অসুস্থ বাবা-মায়ের চিকিৎসা করাব এবং অবশিষ্ট টাকা আমার অনাগত সন্তানের ভবিষ্যতের জন্য সঞ্চয় করে রাখব,” বলেন তিনি।